stanford-oval/wikipedia huggingface dataset:
มหาวิทยาลัยคลีฟแลนด์สเตต
ภาควิชาที่เปิดสอน

มหาวิทยาลัยมี 8 วิทยาลัยดังนี้
วิทยาลัยวิศวกรรมศาสตร์ (Fenn College of Engineering)
วิทยาลัยนิติศาสตร์ (Cleveland-Marshall College of Law)
วิทยาลัยอักษรศาสตร์และสังคมศาสตร์ (College of Liberal Arts and Social Sciences)
วิทยาลัยวิทยาศาสตร์สุขภาพ (College of Science and Health Professions)
วิทยาลัยบริหารธุรกิจ (Monte Ahuja College of Business)
วิทยาลัยศึกษาศาสตร์และการบริการ (College of Education and Human Services)
วิทยาลัยท้องถิ่นศึกษา (Maxine Goodman Levin College of Urban Affairs)
บัณฑิตวิทยาลัย (College of Graduate Studies)
แหล่งข้อมูลอื่น

เว็บไซต์ทางการมหาวิทยาลัยคลีฟแลนด์สเตต
โรดทาวเวอร์ มหาวิทยาลัยคลีฟแลนด์สเตต
ภาษาเบรนฟัก

ภาษาเบรนฟัก (อังกฤษ: brainfuck) คือภาษาโปรแกรมเชิงความลับที่มีจุดเด่นในเรื่องการทำซอร์สโค้ดและคอมไพเลอร์ให้เล็กที่สุด ออกแบบขึ้นเพื่อท้าทายและสร้างความสับสนให้โปรแกรมเมอร์ แต่ไม่เหมาะสำหรับใช้งานในทางปฏิบัติ ชื่อของภาษาเบรนฟักในภาษาอังกฤษมักจะถูกปิดบังให้เป็น brainf*ck หรือ brainfsck เพื่อหลีกเลี่ยงคำว่า fuck ที่มักถือกันว่าเป็นคำหยาบ และจะไม่มีการเน้นอักษรตัวใหญ่ที่ตัว b เมื่อไม่ใช่ต้นประโยค ถึงแม้จะเป็นชื่อเฉพาะก็ตาม
ประวัติ

ภาษาเบรนฟักสร้างขึ้นในปี พ.ศ. 2536 (ค.ศ. 1993) โดยอูร์บัน มึลเลอร์ (Urban Müller) ด้วยความตั้งใจที่จะออกแบบภาษาโปรแกรมให้คอมไพเลอร์มีขนาดเล็กที่สุดเท่าที่จะเป็นไปได้ ซึ่งได้รับแรงบันดาลใจจากคอมไพเลอร์ของภาษาฟอลซ์ (FALSE) ที่มีขนาดเพียง 1,024 ไบต์ ในขณะที่คอมไพเลอร์ของภาษาเบรนฟักมีขนาดเล็กกว่าคือไม่เกิน 200 ไบต์ (บางรุ่นมีขนาดเพียง 125 ไบต์) นอกจากนี้มึลเลอร์ยังสร้างคอมไพเลอร์ของภาษานี้สำหรับคอมพิวเตอร์อะมิก้า (Amiga) อีกด้วย
รูปแบบการเขียนและการทำงาน

ภาษาเบรนฟักประกอบด้วยคำสั่งเพียง 8 ชนิด เขียนแทนด้วยอักษรหนึ่งตัวต่อหนึ่งคำสั่ง โปรแกรมภาษาเบรนฟักจะทำงานตามคำสั่งไปทีละตัวอักษร ในขณะที่อักษรอื่นที่ปรากฏจะถูกข้ามไป อักษรทั้ง 8 ตัวมีความหมายที่เทียบเท่ากับภาษาซีสามารถแจกแจงได้ดังนี้
| คำสั่ง | ความหมาย | โค้ดภาษาซีที่เทียบเท่า* |
| --- | --- | --- |
| > | เพิ่มพอยเตอร์ขึ้นหนึ่ง (ย้ายพอยเตอร์ไปยังเซลล์ถัดไป) | ++ptr; |
| < | ลดพอยเตอร์ลงหนึ่ง (ย้ายพอยเตอร์ไปยังเซลล์ก่อนหน้า) | --ptr |
| + | เพิ่มค่าในพอยเตอร์ขึ้นหนึ่ง | ++(*ptr); |
| - | ลดค่าในพอยเตอร์ลงหนึ่ง | --(*ptr); |
| . | แสดงผลเป็นอักษรตามรหัสแอสกีจากค่าในพอยเตอร์ | putchar(*ptr); |
| , | รับข้อมูลอักษรเข้าและเก็บค่ารหัสแอสกีลงในพอยเตอร์ | *ptr=getchar(); |
| [ | กระโดดไปยัง ] ถ้าค่าในพอยเตอร์เป็นศูนย์ | while (*ptr) { |
| ] | กระโดดไปยัง [ ถ้าค่าในพอยเตอร์ไม่เป็นศูนย์ | } |

ภาษาเบรนฟักทำงานบนอาร์เรย์ขนาด 30,000 เซลล์ (ช่อง) โดยมีตัวแปรพอยเตอร์ที่เคลื่อนย้ายได้เป็นตัวชี้ตำแหน่งเซลล์ปัจจุบัน เมื่อเริ่มต้นโปรแกรม ทุกเซลล์จะมีข้อมูลเป็นศูนย์ และพอยเตอร์ชี้ที่เซลล์แรกเสมอ (ที่ดัชนีของเซลล์เท่ากับศูนย์) โปรแกรมจะดำเนินตามคำสั่งในซอร์สโค้ดไปทีละคำสั่งจนกระทั่งสิ้นสุดที่อักษรตัวสุดท้าย การแสดงผลบนจอภาพและการรับข้อมูลเข้าจากคีย์บอร์ดเป็นตัวอักษรจะอ้างถึงค่าตามรหัสแอสกี (หรือรหัสอักขระตามที่คอมพิวเตอร์ใช้)
ตัวอย่าง

โปรแกรมต่อไปนี้จะพิมพ์คำว่า Hello World! และขึ้นบรรทัดใหม่บนจอภาพ
++++++++++
[>+++++++>++++++++++>+++>+<<<<-] วนรอบค่าต่างๆ ที่มีประโยชน์เก็บไว้ในอาร์เรย์
>++.                             พิมพ์ 'H'
>+.                              พิมพ์ 'e'
+++++++.                         พิมพ์ 'l'
.                                พิมพ์ 'l'
+++.                             พิมพ์ 'o'
>++.                             พิมพ์ ' '
<<+++++++++++++++.               พิมพ์ 'W'
>.                               พิมพ์ 'o'
+++.                             พิมพ์ 'r'
------.                          พิมพ์ 'l'
--------.                        พิมพ์ 'd'
>+.                              พิมพ์ '!'
>.                               ขึ้นบรรทัดใหม่ (พิมพ์อักขระ newline)
ซอร์สโค้ดข้างต้นมีการตัดขึ้นบรรทัดใหม่เพื่อให้สามารถอ่านได้ง่าย ซึ่งภาษาเบรนฟักจะทำงานเฉพาะโค้ด <>+-.,[] เท่านั้น อักษรอื่นๆ จะถูกข้ามไป จึงสามารถตัดบรรทัดหรือใส่หมายเหตุได้โดยไม่ต้องมีเครื่องหมายกำกับ สำหรับซอร์สโค้ดล้วนของโปรแกรมดังกล่าวสามารถเขียนได้ดังนี้
++++++++++[>+++++++>++++++++++>+++>+<<<<-]>++.>+.+++++++..+++.>++.<<+++++++++++++++.>.+++.------.--------.>+.>.
การทำงานจะเริ่มจากบรรทัดแรก ซึ่งเพิ่มค่าเซลล์ที่ 0 ให้เป็น 10 โดยการเพิ่มค่าทีละหนึ่งเป็นจำนวน 10 ครั้ง การวนรอบในบรรทัดที่สองเป็นการกำหนดค่าต่างๆ ไว้ในอาร์เรย์ดังนี้คือ เซลล์ที่ 1 เท่ากับ 70 (ใกล้กับ 72 ซึ่งเป็นรหัสแอสกีของ 'H'), เซลล์ที่ 2 เท่ากับ 100 (ใกล้กับ 101 ของ 'e'), เซลล์ที่ 3 เท่ากับ 30 (ใกล้กับ 32 ซึ่งเป็นรหัสของช่องว่าง), และเซลล์ที่ 4 เท่ากับ 10 (อักขระ newline) การวนรอบดังกล่าวจะทำงานแทนการคูณค่า 10 ในเซลล์ที่ 0 เข้ากับ 7, 10, 3, และ 1 ตามลำดับ และบันทึกผลคูณไว้ต่างเซลล์กัน หลังจากการวนรอบสิ้นสุดแล้ว บรรทัดที่สามคือการเลื่อนพอยเตอร์ไปยังเซลล์ที่ 1 แล้วเพิ่มค่าขึ้นอีกสองจนได้ 72 จากนั้นจึงพิมพ์อักขระ 'H' ออกมา บรรทัดถัดไปเป็นการย้ายพอยเตอร์ไปยังเซลล์ที่ 2 แล้วบวกหนึ่งจนได้ 101 ซึ่งเป็นอักขระ 'e' แล้วแสดงผลบนหน้าจอ บรรทัดต่อๆ ไปก็มีการย้ายพอยเตอร์และมีการเพิ่มค่าหรือลดค่าไปตามคำสั่งคล้ายกันนี้ กระทั่งพิมพ์ Hello World! ออกมาครบทุกตัวอักษร (รวมทั้งการขึ้นบรรทัดใหม่)
แหล่งข้อมูลอื่น

ภาษาเบรนฟักที่เอโซแลง เก็บถาวร 2007-08-16 ที่ เวย์แบ็กแมชชีน (วิกิ)
ภาษาเบรนฟัก ที่เว็บไซต์ Curlie
เฮย์มามา!

เฮย์มามา! (อังกฤษ: Hey Mama!) เป็นเอกซ์เทนเดดเพลย์เปิดตัวของเอ็กโซ-ซีบีเอกซ์ ยูนิตย่อยแรกของวงดนตรีชายจากเกาหลีใต้ เอ็กโซ ออกจำหน่ายในวันวันที่ 31 ตุลาคม ค.ศ. 2016 ผ่านสังกัดเอสเอ็มเอนเตอร์เทนเมนต์ ภายใต้การจัดจำหน่ายโดยเคทีมิวสิก ประกอบไปด้วยห้าเพลงในหลายแนวดนตรี อีพีเปิดตัวในอันดับ 1 บนแกออนอัลบั้มชาร์ตและชาร์ตบิลบอร์ดเวิลด์อัลบั้ม
เบื้องหลังและการออกจำหน่าย

ในวันที่ 24 ตุลาคม ค.ศ. 2016 เอสเอ็มเอนเตอร์เทนเมนต์ออกมาประกาศว่า เฉิน แบ็กฮย็อน และซิ่วหมิน จะเปิดตัวเป็นสมาชิกในยูนิตย่อยวงแรกของเอ็กโซโดยมีชื่อว่า เอ็กโซ-ซีบีเอ็กซ์ พร้อมกับเอกซ์เทนเดดเพลย์ เฮย์มามา! ในวันที่ 25 ตุลาคม มีการปล่อยตัวอย่างเพลงในอีพีเป็นครั้งแรกผ่านสถานีวิทยุออนไลน์ของแอปเปิล บีตส์วัน ต่อมาในวันที่ 29 ตุลาคม ตัวอย่างสำหรับมิวสิกวิดีโอของเพลงนำอีพี "เฮย์มามา!" ถูกปล่อยออกมา อีพีและมิวสิกวิดีโอของเพลงนำออกจัดจำหน่ายในวันที่ 31 ตุลาคม ค.ศ. 2016 โดยก่อนหน้านั้นมีการถ่ายทอดสดการแสดงเปิดตัวและนับถอยหลังผ่านทางวีไลฟ์กับสมาชิกในวง
การส่งเสริมอีพี > มิวสิกวิดีโอ

มิวสิกวิดีโอสำหรับเพลงนำอีพี "เฮย์มามา" ออกมาในวันที่ 31 ตุลาคม ค.ศ. 2016 ออกแบบท่าเต้นโดยไคล์ ฮานากามิ นักออกแบบท่าเต้นผู้เคยออกแบบท่าเต้นให้กับเกิลส์เจเนอเรชัน, อาฟเตอร์สกูล, เรดเวลเวต และแบล็กพิงก์[ต้องการอ้างอิง] มิวสิกวิดีโอทำยอดวิวได้มากกว่า 2 ล้านยอดวิวบนยูทูบภายในระยะเวลา 9 ชั่วโมงหลังจากปล่อยออกมา ต่อมาในวันที่ 7 พฤศจิกายน ค.ศ. 2016 เอสเอ็มเอนเตอร์เทนเมนต์ปล่อยมิวสิกวิดีโอสำหรับเพลงในอีพี "เดอะวัน" จากวิดีโอชื่อ "รีเซอร์วัวร์ไอดอลส์" (Reservoir Idols) ประกอบทัวร์ของเอ็กโซ เอ็กโซแพลนเน็ต 3 – ดิเอ็กซอร์เดียม ผ่านบัญชีอย่างเป็นทางการบนยูทูบ โดยในมิวสิกวิดีโอประกอบด้วยการปรากฏตัวของสมาชิกจากเอ็กโซ ซูโฮ
การส่งเสริมอีพี > การแสดงสด

เอ็กโซ-ซีบีเอ็กซ์ทำการแสดงสดเปิดตัวในงานสำหรับการส่งเสริมอีพีในวันที่ 31 ตุลาคม ค.ศ. 2016 ที่ศูนย์การค้าโคเอกซ์ ซัมซ็องดุงฝั่งตะวันออก โซล และมีการออกอากาศสดผ่านวีไลฟ์ วงทำการแสดงเป็นครั้งแรกในรายการโทรศัพท์ เอ็ม เคาต์ดาวน์ ในวันที่ 3 พฤศจิกายน ต่อมาแสดงในรายการมิวสิกแบงก์ โชว์! มิวสิกคอร์ และเดอะโชว์ ด้วยเพลง "เฮย์มามา!" และเพลง "เดอะวัน" โดยในเพลง "เดอะวัน" มีท่าเต้นเพลง "วูฟ" ของเอ็กโซประกอบด้วย วงยังแสดงในยู ฮี-ย็อลส์สเก็ตช์บุ๊ก เอ็นป็อปโชว์เคสคอนเสิร์ตในรายการแข่งขัน เบลดแอนด์โซล เวิลด์แชมเปียนชิปทัวร์นาเมนต์ และเคดราม่าเฟสต์ที่พย็องชัง วงทำการแสดงสดเพลง "เฮย์มามา!" ฉบับภาษาญี่ปุ่น เช่นเดียวกับเพลง "เดอะวัน" และ "เชอริช" ที่งานเกิลส์อะวอดส์ ในวันที่ 3 พฤษภาคม ค.ศ. 2017 พร้อมกับเปิดตัวเพลงใหม่ในงาน ในวันที่ 19 พฤษภาคม ค.ศ. 2017 วงทำการแสดงสดเพลง "เฮย์มามา!" ในรายการมิวสิกแบงก์ สำหรับงานฟุตบอลโลกเยาวชนอายุไม่เกิน 20 ปี ที่ช็อนจู
รายชื่อเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "เดอะวัน" | เจคิว แพ ซ็อง-ฮย็อน ชัง ยอ-จิน ซอลิม (เมกยูไมน์เวิกส์) | เอลดีเอ็นนอยส์ เอเดรียน แมกคินนัน เทย์ แจสเปอร์ | 3:29 |
| 2. | "เฮย์มามา!" | โช ยุน-กย็อง | ชิน ฮย็อก เอ็มเรย์ เจย์ราห์ กิบซัน เดวี เนต ดีเค | 3:19 |
| 3. | "ริทึมอาฟเตอร์ซัมเมอร์" | เคนซี | เคนซี โจเซฟ "โจ มิลเลียนแนร์" ฟอสเตอร์ คาเมรอน "เกร" อเล็กซานเดอร์ เอ็มแซดเอ็มซี โอทา "แว็กซีน" เดวิส III | 3:29 |
| 4. | "จูเลียต" | แจมแฟกทอรี | จัสติน เรนสไตน์ อี จู-ฮย็อง | 3:31 |
| 5. | "เชอริช" | 100%ซอ-จ็อง | เดวิด แอนโทนี อีมส์ | 3:19 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 17:07 |
ยอดขาย

| ภูมิภาค | ยอดขาย |
| --- | --- |
เกาหลีใต้ (แกออน): 296,514
ญี่ปุ่น (ออริคอน): 11,445
รางวัล > รายการเพลง

| เพลง | รายการ | วันที่ |
| --- | --- | --- |
| "เฮย์มามา!" | เดอะโชว์ (เอสบีเอส) | 5 พฤศจิกายน ค.ศ. 2016 |
ประวัติการออกจำหน่าย

| ภูมิภาค | วันออกจำหน่าย | รูปแบบ | สังกัด |
| --- | --- | --- | --- |
| เกาหลีใต้ | 31 ตุลาคม ค.ศ. 2016 | ซีดี, ดิจิทัลดาวน์โหลด | เอสเอ็มเอนเตอร์เทนเมนต์ |
| ทั่วโลก | 31 ตุลาคม ค.ศ. 2016 | ดิจิทัลดาวน์โหลด | เอสเอ็มเอนเตอร์เทนเมนต์ |
คณะเศรษฐศาสตร์ มหาวิทยาลัยรามคำแหง

| --- | --- |
Faculty of Economics,    Ramkhamhaeng University

คณบดี: ผู้ช่วยศาสตราจารย์ธัญญารัตน์ ทองพาศน์
ที่อยู่: คณะเศรษฐศาสตร์ มหาวิทยาลัยรามคำแหง เขตบางกะปิ กรุงเทพมหานคร 10240
สี:   สีม่วง
เว็บไซต์: คณะเศรษฐศาสตร์ มหาวิทยาลัยรามคำแหง
คณะเศรษฐศาสตร์ มหาวิทยาลัยรามคำแหง (อังกฤษ: Faculty of Economics, Ramkhamhaeng University) เป็นคณะหนึ่งในมหาวิทยาลัยรามคำแหง ที่จัดการเรียนการสอนหลักสูตรด้านวิชาเศรษฐศาสตร์ โดยเริ่มดำเนินการมาตั้งแต่พ.ศ. 2516 เรื่อยมาจนถึงปัจจุบัน
ประวัติ

คณะเศรษฐศาสตร์ มหาวิทยาลัยรามคำแหง ก่อตั้งในปีพ.ศ. 2516 ตามราชกิจจานุเบกษา โดยใช้อาคารไม้สองชั้นซึ่งมีชื่อเรียกว่า "อาคาร BB" เป็นที่ทำการ (ซึ่งในปัจจุบันได้กลายเป็นอาคารสำนักบริการทางวิชาการและทดสอบประเมินผล) ต่อมาได้ย้ายที่ทำการมายังอาคารคณะเศรษฐศาสตร์ อาคารเก่า ในปีพ.ศ. 2519 ก่อนที่ทางคณะจะได้เสนอของบประมาณในการจัดตั้งอาคารหลังใหม่แปดชั้นในปีพ.ศ. 2540 และแล้วเสร็จในช่วงต้นเดือนมิถุนายน พ.ศ. 2543
รายนามคณบดีตั้งแต่ก่อตั้งจนถึงปัจจุบัน

นายอัมพร วิจิตรพันธ์                    พ.ศ. 2515-2521
นายธรรมนูญ โสมารัตน์                 พ.ศ. 2522-2526
นายปัญญา อุดมระติ                    พ.ศ. 2526-2528
นายพรชัย พัฒนบัณฑิต                 พ.ศ. 2528-2532
นางสาวสมจินตนา สีวาลี                พ.ศ. 2532-2535
นายถวิล นิลใบ                          พ.ศ. 2536-2540
นายวันชัย ริมวิทยากร                   พ.ศ. 2536-2540
นายวิรัช ธเนศวร                         พ.ศ. 2544-2548
นายวิรัช ธเนศวร                         พ.ศ. 2550-2554
นายจรินทร์ เจริญศรีวัฒนกุล             พ.ศ. 2555-2557
รองศาสตราจารย์บุญธรรม ราชรักษ์     พ.ศ. 2557-2562
ผู้ช่วยศาสตราจารย์ธัญญารัตน์ ทองพาศน์ ดำรงตำแหน่งอยู่ในปัจจุบัน
หลักสูตร > ปริญญาตรี

| --- | --- |
 กลุ่มวิชาเศรษฐศาสตร์ทฤษฎีและเชิงปริมาณ  กลุ่มวิชาเศรษฐศาสตร์ธุรกิจและอุตสาหกรรม  กลุ่มวิชาเศรษฐศาสตร์การเงินและการบริหารความเสี่ยง  กลุ่มวิชาเศรษฐศาสตร์การคลังและการพัฒนา  กลุ่มวิชาเศรษฐศาสตร์ระหว่างประเทศและโลกาภิวัตน์ศึกษา  กลุ่มวิชาเศรษฐศาสตร์การเกษตร:
หลักสูตร > ปริญญาโท

สาขาวิชาเศรษฐศาสตร์มหาบัณฑิต
หลักสูตร > ปริญญาเอก

ปรัชญาดุษฎีบัณฑิต (เศรษฐศาสตร์)
ศิษย์เก่า​ที่มี​ชื่อเสียง​

หมวดหมู่:บุคคลจากคณะเศรษฐศาสตร์ มหาวิทยาลัยรามคำแหง
ดูเพิ่ม

มหาวิทยาลัยรามคำแหง
รายชื่อคณะเศรษฐศาสตร์ในประเทศไทย
แหล่งข้อมูลอื่น

คณะเศรษฐศาสตร์ มหาวิทยาลัยรามคำแหง เก็บถาวร 2010-06-17 ที่ เวย์แบ็กแมชชีน
เศรษฐศาสตร์บัณฑิต ภาคพิเศษ มหาวิทยาลัยรามคำแหง เก็บถาวร 2010-08-14 ที่ เวย์แบ็กแมชชีน
เศรษฐศาสตร์มหาบัณฑิต ภูมิภาค มหาวิทยาลัยรามคำแหง เก็บถาวร 2010-08-12 ที่ เวย์แบ็กแมชชีน
โครงการพิเศษ สาขาเศรษฐศาสตร์การเมืองและการบริหาร หลักสูตรเศรษฐศาสตร์มหาบัณฑิต
| ด ค กรายชื่อโรงเรียนเศรษฐศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • รามคำแหง • สุโขทัยธรรมาธิราช |  |
| สถาบันอุดมศึกษา  ในกำกับของรัฐ | เกษตรศาสตร์ (เศรษฐศาสตร์) • เกษตรศาสตร์ (เศรษฐศาสตร์ ศรีราชา) • ขอนแก่น (เศรษฐศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • ธรรมศาสตร์ • บูรพา • พะเยา • มหิดล • แม่โจ้ • แม่ฟ้าหลวง • วลัยลักษณ์ • ศรีนครินทรวิโรฒ • สงขลานครินทร์ |  |
| มหาวิทยาลัยราชภัฏ | บ้านสมเด็จเจ้าพระยา • มหาสารคาม |  |
| มหาวิทยาลัย  เทคโนโลยีราชมงคล | ตะวันออก |  |
| สถาบันอุดมศึกษาเอกชน | กรุงเทพ • เกริก • ธุรกิจบัณฑิตย์ • พายัพ • ภาคกลาง • ภาคตะวันออกเฉียงเหนือ • รังสิต • วงษ์ชวลิตกุล • หอการค้าไทย • อัสสัมชัญ |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยรามคำแหง |
| --- | --- | --- |
| สัญลักษณ์ | พ่อขุนรามคำแหงมหาราช • สีน้ำเงิน-สีทอง |  |
| วิทยาเขต | หัวหมาก • บางนา • สุโขทัย |  |
| คณะ | นิติศาสตร์ • บริหารธุรกิจ • มนุษยศาสตร์ • ศึกษาศาสตร์ • วิทยาศาสตร์ • รัฐศาสตร์ • เศรษฐศาสตร์ • วิศวกรรมศาสตร์ • ศิลปกรรมศาสตร์ • พัฒนาทรัพยากรมนุษย์ • สื่อสารมวลชน • ทัศนมาตรศาสตร์ • บัณฑิตวิทยาลัย • สถาบันการศึกษานานาชาติ |  |
| วิทยาเขตสุโขทัย | สาธารณสุขศาสตร์ • ธุรกิจการบริการ |  |
| สาขาวิทยบริการฯ | เชียงราย • เชียงใหม่ • แพร่ • ลพบุรี • เพชรบูรณ์ • อุทัยธานี • ปราจีนบุรี • กาญจนบุรี • อุดรธานี • นครพนม • ขอนแก่น • หนองบัวลำภู • ชัยภูมิ • อำนาจเจริญ • นครราชสีมา • สุรินทร์ บุรีรัมย์ • ศรีสะเกษ • พังงา • นครศรีธรรมราช • ตรัง • สงขลา |  |
| โรงเรียนสาธิต | โรงเรียนสาธิตมหาวิทยาลัยรามคำแหง • โรงเรียนสาธิตมหาวิทยาลัยรามคำแหง (ฝ่ายประถม) • โรงเรียนสาธิตมหาวิทยาลัยรามคำแหง วิทยาเขตบางนา |  |
หมวดหมู่ •  โครงการ •  สถานีย่อย
พุทธชัยมงคลคาถา

พุทธชัยมงคลคาถา หรือมักเรียกว่า คาถาพาหุง ตามบาทแรกของพระคาถา เป็นชื่อพระคาถาในพระพุทธศาสนา มีความยาวแปดบท ใช้สวดสรรเสริญชัยชนะแปดประการที่พระสมณโคดมทรงมีเหนือมนุษย์และอมนุษย์ด้วยธรรมานุภาพ มิใช่ด้วยอิทธิปาฏิหาริย์ พระคาถานี้ปัจจุบันมักใช้สวดต่อจากคาถาทำวัตรเช้าหรือเย็น
ที่มา

ที่มาของพุทธชัยมงคลคาถาไม่เป็นที่แน่ชัดนัก ศาสตราจารย์พิเศษเสฐียรพงษ์ วรรณปก ราชบัณฑิต แสดงความเห็นไว้ว่า คาถาพาหุง เรียกเป็นทางการว่า ชยมังคลอัฏฐกคาถา อ่านว่า “ชะยะมังคะละอัตถะกะคาถา” แปลว่า “คาถาว่าด้วยชัยชนะ 8 ประการ อันเป็นมงคลของพระพุทธเจ้า” ที่เรียกกันติดปากว่า “คาถาพาหุง” เพราะขึ้นต้นด้วยคำว่า “พาหุง” ส่วนที่มานั้น ค่อนข้างสับสน บางกระแสว่าน่าจะแต่งโดยนักปราชญ์ศรีลังกา เพราะพระลังกาสวดกันได้ทุกรูป บางกระแสระบุว่า คาถาพาหุง แต่งที่เมืองไทย
ศาสตราจารย์พิเศษ เสฐียรพงษ์ อ้างทัศนะของ สุชีพ ปุญญานุภาพ ผู้เชี่ยวชาญด้านศาสนาพุทธ ที่ระบุว่าเมื่อพระบาทสมเด็จพระมงกุฎเกล้าเจ้าอยู่หัวทรงประกาศสงครามกับประเทศเยอรมนี ออสเตรีย และฮังการี โดยเข้าร่วมกับฝ่ายสัมพันธมิตรในสงครามโลกครั้งที่หนึ่ง เมื่อวันที่ 22 กรกฎาคม พ.ศ. 2460 และทรงได้ส่งทหารไปสู่สงครามเมื่อวันที่ 16 มิถุนายน พ.ศ. 2461 นั้นพระองค์ทรงนำกองทัพสวดคาถาพาหุง พร้อมทั้งคำแปลที่ทรงพระราชนิพนธ์ เป็นวสันตดิลกเพื่อชัยชนะแห่งกองทัพไทย และฝ่ายพันธมิตร โดยฉันท์พระราชนิพนธ์บทนี้ ทรงนำเอา “ชยมังคลอัฏฐกคาถา” บทแรก (คือบทพาหุง) มาลงไว้ดัดแปลงตอนท้ายจากเดิม ตันเตชะสา ภะวะตุ เต ชะยะมังคะลานิ เป็น ตันเตชะสา ภะวะตุ เต ชะยะสิทธิ นิจจัง
นอกจากนี้ นักวิชาการบางท่านสันนิษฐานว่า ผู้ประพันธ์คาถานี้ คือ พระมหาพุทธสิริเถระ ซึ่งรจนาคัมภีร์ฎีกาพาหุง ในราว พ.ศ. 2006 ตรงกับสมัยสมเด็จพระบรมไตรโลกนาถ ซึ่งการมีอยู่ของคัมภีร์ฎีกาพาหุง ทำให้สามารถอนุมานได้ว่า พระคาถานี้น่าจะแต่งขึ้นก่อนพุทธศตวรรษที่ 2100 ทั้งนี้ บางกระแสระบุว่า คาถานี้ชื่อว่า “บทถวายพรพระ” เพราะแต่งถวายพระเจ้าแผ่นดินชนะศึก
ส่วนจะเป็นพระมหากษัตริย์พระองค์ไหนนั้น ยังไม่เป็นที่แน่ชัด แต่จากคำบอกเล่าของพระธรรมสิงหบุราจารย์ (จรัญ ฐิตธมฺโม) ระบุว่าเป็นสมเด็จพระนเรศวรมหาราช
ตำนาน

พระธรรมสิงหบุราจารย์ (จรัญ ฐิตธมฺโม) วัดอัมพวัน จังหวัดสิงห์บุรี อ้างว่าฝันถึงสมเด็จพระพนรัตน์ป่าแก้วแห่งกรุงศรีอยุธยา สมเด็จพระพนรัตน์บอกกล่าวว่ารูปเป็นผู้แต่งคาถาพาหุงนี้ถวายสมเด็จพระนเรศวรมหาราชเอง ให้พระองค์ไว้สวดเป็นประจำในพระบรมมหาราชวังและระหว่างออกศึกสงคราม จึงชนะมังกะยอชวาพระมหาอุปราชแห่งกรุงหงสาวดีได้สำเร็จ
บทสวดพร้อมคำแปล

วิกิซอร์ซมีงานที่เกี่ยวข้องกับ พุทธชัยมงคลคาถา
บทสวดทำนองสรภัญญะ

พระบาทสมเด็จพระมงกุฏเกล้าเจ้าอยู่หัวทรงแปลพระคาถาพาหุง บทที่ 1 เป็นภาษาไทยในรูปแบบวสันตดิลกฉันท์ ไว้ให้กองทัพไทยสวดก่อนร่วมรบกับฝ่ายสัมพันธมิตรในช่วงสงครามโลกครั้งที่ 1 ในการนี้ ได้ทรงดัดแปลงท้ายพระคาถาจากที่ว่า 'ตันเตชะสา ภะวะตุ เต ชะยะมังคะลานิ' เป็น 'ตันเตชะสา ภะวะตุ เต ชะยะสิทธิ นิจจัง' ทั้งยังได้โปรดให้จารึกพระคาถาที่ทรงดัดแปลงนี้ลงหน้าและหลังธงชัยเฉลิมพลของกองทหารอาสาในสงครามครั้งนี้ด้วย
| 0 | 1 | 2 |
| --- | --- | --- |

| ปางเมื่อพระองค์ปะระมะพุท- | ธะวิสุทธะศาสดา |  |
| ตรัสรู้อนุตตะระสะมา- | ธิ ณ โพธิบัลลังก์ |  |
| ขุนมารสหัสสะพหุพา- | หุวิชาวิชิตขลัง |  |
| ขี่คีริเมขละประทัง | คชะเหี้ยมกระเหิมหาญ |  |
| แสร้งเสกสราวุธะประดิษฐ์ | กละคิดจะรอนราน |  |
| รุมพลพหลพยุหะปาน | พระสมุททะนองมา |  |
| หวังเพื่อผจญวระมุนิน- | ทะสุชินะราชา |  |
| พระปราบพหลพยุหะมา- | ระเมลืองมลายสูญ |  |
| ด้วยเดชะองค์พระทศพล | สุวิมละไพบูลย์ |  |
| ทานาทิธัมมะวิธิกูล | ชนะน้อมมโนตาม |  |
| ด้วยเดชะสัจจะวจนา | และนะมามิองค์สาม |  |
| ขอจงนิกรพละสยาม | ชยะสิทธิทุกวาร |  |
| ถึงแม้จะมีอริวิเศษ | พละเดชะเทียมมาร |  |
| ขอไทยผจญพิชิตะผลาญ | อริแม้นมุนินทรฯ |   |
นอกจากนี้ พระบาทสมเด็จพระมงกุฎเกล้าเจ้าอยู่หัวยังได้ทรงแปลพระคาถาพาหุง บทที่ 7 เรียก "บทนนฺโท" ว่าด้วยชัยชนะของพระสมณโคดมต่อนันโทปนันทนาคราช ให้นักรบฝ่ายกองทัพเรือไว้ใช้สวดก่อนนอน
| 0 | 1 | 2 |
| --- | --- | --- |

| ปางเมื่อพระองค์ปะระมะพุท- | ธะวรุตตะมาจารย์ |  |
| ประศาสน์พระศาสะนะประสาน | มนะเพื่อผดุงคน |  |
| นันโทปนันทะภุชะคา | ติฉลาดและแสนกล |  |
| เรืองอิทธิฤทธิจะประจน | จิระเหี้ยมอหังการ์ |  |
| พระโลกะนาถะพระประทาน | อุปะเทศะฤทธา |  |
| แด่องค์พระเถระวรสา- | วะกะเพื่อผจญงู |  |
| วันอัคคะสาวะกะวิสิฎ- | ฐะวิชิต ณ ศัตรู |  |
| ปราบนาคะราชะชยชู | ชะนะแม้นมะโนจง |  |
| ด้วยเดชะสัจจะวะจะนา | และนะมามิสามองค์ |  |
| ขมพลสมุททะยุธะยง | ชยสิทธิทุกครา |  |
| ถึงแม้คณาอริจะนำ | พหุยุทธะนาวา |  |
| มาแน่น ณ แดนอุทกะสา- | ครก้องคะนองหาญ |  |
| ขอเดชะองค์พระทศพล | พิระเกื้อกำลังราญ |  |
| เรืองไทยวิชัยวิชิตผลาญ | อริแม้นมุนินทรฯ |   |
บรรณานุกรม

เสฐียรพงษ์ วรรณปก. คาถาพาหุง คาถาแห่งชัยชนะอันยิ่งใหญ่ของพระพุทธองค์. กรุงเทพมหานคร. ธรรมสภา
สุภาพรรณ ณ บางช้าง. (2533). วิวัฒนาการวรรณคดีบาลีสายพระสุตันตปิฎกที่แต่งในประเทศไทย. ฝ่ายวิจัย จุฬาลงกรณ์มหาวิทยาลัย.
แหล่งข้อมูลอื่น

คำแปลคาถาพาหุง พร้อมอรรถาธิบายประกอบอย่างละเอียด เก็บถาวร 2009-08-14 ที่ เวย์แบ็กแมชชีน
ธงชัยเฉลิมพลกองทหารอาสาในสงครามโลกครั้งที่ 1 ด้านหน้า
ธงชัยเฉลิมพลกองทหารอาสาในสงครามโลกครั้งที่ 1 ด้านหลัง
พ.ศ. 2553

จากบนซ้าย ตามเข็มนาฬิกา: แผ่นดินไหวในประเทศชิลีระดับ 8.8 เป็นหนึ่งในแผ่นดินไหวที่รุนแรงที่สุดเท่าที่มีการบันทึกในประวัติศาสตร์; การปะทุของเอยาฟยาตลาเยอคุตล์ในประเทศไอซ์แลนด์ทำให้การเดินทางทางอากาศในยุโรปขัดข้อง; โอลิมปิกฤดูหนาว 2010 จัดขึ้นที่แวนคูเวอร์ รัฐบริติชโคลัมเบีย ประเทศแคนาดา; การระเบิดของแท่นขุดเจาะ ดีพวอเทอร์ฮอไรซัน และการรั่วไหลของน้ำมันดิบที่ตามมา กลายเป็นการรั่วไหลของน้ำมันดิบบนน้ำที่ร้ายแรงที่สุดในประวัติศาสตร์; ฟุตบอลโลก 2010 จัดขึ้นที่ประเทศแอฟริกาใต้ และสเปนเป็นฝ่ายชนะ; ในช่วงการปฏิวัติคีร์กีซ ประชาชนเข้าสู่ทำเทียบขาวที่บิชเคกในวันที่ 7 เมษายน; ส่วนที่เหลือของตู-154 หลังการตกมาที่ประธานาธิบดีโปแลนด์ แลค กัตชึญสกี เสียชีวิต; เด็กที่ได้รับการรักษาบาดแผลหลังแผ่นดินไหวในเฮติ ซึ่งฆ่าผู้คนไปประมาณ 100,000 - 250,000 คน
| --- | --- |
ศตวรรษ::  20  21  22
ปี::  2550  2551  2552  2553  2554  2555  2556
| --- | --- |
ปฏิทินสุริยคติไทย: 2553
ปฏิทินกริกอเรียน: 2010 MMX
Ab urbe condita: 2763
ปฏิทินอาร์มีเนีย: 1459 ԹՎ ՌՆԾԹ
ปฏิทินอัสซีเรีย: 6760
ปฏิทินบาไฮ: 166–167
ปฏิทินเบงกอล: 1417
ปฏิทินเบอร์เบอร์: 2960
ปีในรัชกาลอังกฤษ: 58 Eliz. 2 – 59 Eliz. 2
พุทธศักราช: 2554
ปฏิทินพม่า: 1372
ปฏิทินไบแซนไทน์: 7518–7519
ปฏิทินจีน: 己丑年 (ฉลูธาตุดิน) 4706 หรือ 4646     — ถึง — 庚寅年 (ขาลธาตุโลหะ) 4707 หรือ 4647
ปฏิทินคอปติก: 1726–1727
ปฏิทินดิสคอร์เดีย: 3176
ปฏิทินเอธิโอเปีย: 2002–2003
ปฏิทินฮีบรู: 5770–5771
ปฏิทินฮินดู: 
 - วิกรมสมวัต: 2066–2067
 - ศกสมวัต: 1932–1933
 - กลียุค: 5111–5112
ปฏิทินโฮโลซีน: 12010
ปฏิทินอิกโบ: 1010–1011
ปฏิทินอิหร่าน: 1388–1389
ปฏิทินอิสลาม: 1431–1432
ปฏิทินญี่ปุ่น: ศักราชเฮเซ 22 (平成２２年)
ปฏิทินจูเช: 99
ปฏิทินจูเลียน: กริกอเรียนลบ 13 วัน
ปฏิทินเกาหลี: 4343
ปฏิทินหมินกั๋ว: ROC 99 民國99年
เวลายูนิกซ์: 1262304000–1293839999
กล่องนี้:  ดู คุย แก้
พุทธศักราช 2553 ตรงกับปีคริสต์ศักราช 2010 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน และเป็นปีแรกในคริสต์ทศวรรษที่ 2010
ปีขาล โทศก จุลศักราช 1372 (วันที่ 16 เมษายน เป็นวันเถลิงศก)
ปีสากลแห่งความหลากหลายทางชีวภาพ
ปีสากลแห่งเยาวชน
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี: อภิสิทธิ์ เวชชาชีวะ (17 ธันวาคม พ.ศ. 2551 – 5 สิงหาคม พ.ศ. 2554)
เหตุการณ์ > มกราคม

4 มกราคม - เปิดตึกบุรจญ์เคาะลีฟะฮ์ในเมืองดูไบ สหรัฐอาหรับเอมิเรตส์ ซึ่งเป็นสิ่งก่อสร้างสูงที่สุด อย่างเป็นทางการ
8 มกราคม - ทีมฟุตบอลทีมชาติโตโกถอนทีมออกจากการแข่งขันฟุตบอลชิงแชมป์แห่งชาติแอฟริกา ครั้งที่ 27 หลังจากรถโดยสารของทีมถูกซุ่มยิงระหว่างเดินทางไปประเทศแองโกลา สถานที่จัดการแข่งขัน
13 มกราคม - เกิดแผ่นดินไหวขนาด 7.3 ใกล้กับกรุงปอร์โตแปรงซ์ ประเทศเฮติ ทำให้มีผู้เสียชีวิตมากกว่า 230,000 คน
15 มกราคม - เกิดสุริยุปราคาวงแหวน เห็นเต็มดวงได้ที่แอฟริกากลาง สาธารณรัฐประชาธิปไตยคองโก ยูกันดา เคนยา มัลดีฟส์ ทางตะวันออกเฉียงใต้ของอินเดีย ศรีลังกา พม่า และจีนตอนกลาง ส่วนไทยจะเห็นเป็นสุริยุปราคาบางส่วน เป็นสุริยุปราคาวงแหวนที่ยาวนานที่สุดในศตวรรษที่ 21  และคาดว่าน่าจะเป็นสุริยุปราคาที่นานที่สุดในคริสต์สหัสวรรษที่ 3
21 มกราคม - โตโยต้าเริ่มเรียกรถยนต์คืนกว่า 8 ล้านคันทั่วโลก
เหตุการณ์ > กุมภาพันธ์

12 - 28 กุมภาพันธ์ - การแข่งขันกีฬาโอลิมปิกฤดูหนาว ครั้งที่ 21 ณ เมืองแวนคูเวอร์ แคนาดา ผลการแข่งขัน นักกีฬาทีมชาติแคนาดาเป็นเจ้าเหรียญทอง
18 กุมภาพันธ์ - สภาสูงสุดเพื่อการฟื้นฟูประชาธิปไตย (CSRD) นำโดยนาวาอากาศตรีซาลู จิโบ รัฐประหารยึดอำนาจรัฐบาลประธานาธิบดีมามาดู ทันด์จาแห่งสาธารณรัฐไนเจอร์
26 กุมภาพันธ์ - ศาลฎีกาแผนกคดีอาญาของผู้ดำรงตำแหน่งทางการเมืองพิพากษายึดทรัพย์ 4.6 หมื่นล้านบาท จากทรัพย์ที่อายัดไว้กว่า 7.6 หมื่นล้านบาท ของครอบครัวและผู้ใกล้ชิด พันตำรวจโท ทักษิณ ชินวัตร ในข้อหาร่ำรวยผิดปกติ
27 กุมภาพันธ์ - เกิดแผ่นดินไหวขนาด 8.8 ใกล้กับเมืองกอนเซปซีออน สาธารณรัฐชิลี ทำให้เกิดคลื่นสึนามิ และมีผู้เสียชีวิต 497 คน ผลจากแผ่นดินไหวครั้งรุนแรงดังกล่าวอาจส่งผลให้แกนของโลกเอียง และลดเวลาต่อวันลงเล็กน้อย
เหตุการณ์ > มีนาคม

4 มีนาคม - เกิดเหตุแผ่นดินไหวขนาด 6.4 ใกล้เมืองเกาซุงของประเทศไต้หวัน มีผู้ได้รับบาดเจ็บ 96 คน แต่ไม่มีผู้เสียชีวิต
14 มีนาคม - เริ่มการชุมนุมใหญ่ของแนวร่วมประชาธิปไตยต่อต้านเผด็จการแห่งชาติ ที่สะพานผ่านฟ้าลีลาศ ถนนราชดำเนิน
เหตุการณ์ > เมษายน

8 เมษายน -
ประธานาธิบดีแห่งสหรัฐอเมริกา บารัก โอบามา และประธานาธิบดีรัสเซีย ดมิทรี เมดเวเดฟ ลงนามในสนธิสัญญาลดอาวุธทางยุทธศาสตร์ฉบับใหม่ ซึ่งจะลดอาวุธในคลังแสงของทั้งสองประเทศกว่าหนึ่งในสาม
เกิดจลาจลจากการประท้วงต่อต้านรัฐบาล ในกรุงบิชเคก ประเทศคีร์กีซสถาน ทำให้มีผู้เสียชีวิตกว่า 100 คน
10 เมษายน -
เครื่องบินตู-154 ที่มีประธานาธิบดีโปแลนด์ เลกซ์ คัชชินสกี พร้อมด้วยภริยาและผู้บริหารระดับสูงของรัฐบาลประสบอุบัติเหตุตก ทำให้ผู้โดยสารทั้งหมด 132 คนเสียชีวิต
รัฐบาลไทยนำกำลังทหารเข้าสลายการชุมนุมของ นปช.แดงทั้งแผ่นดิน ส่งผลให้มีทหารและพลเรือนเสียชีวิตรวม 24 ราย
14 เมษายน -
เกิดแผ่นดินไหวขนาด 6.9 ในมณฑลชิงไห่ สาธารณรัฐประชาชนจีน ทำให้มีผู้เสียชีวิตมากกว่า 1,400 คน บาดเจ็บกว่า 12,000 คน
เถ้าจากการปะทุของภูเขาไฟเอยาฟยาตลาเยอคุตล์ ในประเทศไอซ์แลนด์ ส่งผลให้ต้องประกาศปิดน่านฟ้าทั่วยุโรปเหนือและยุโรปตะวันตก
27 เมษายน - แสตนดาร์ดแอนด์พัวร์สลดระดับความน่าเชื่อถือของกรีซลงเหลือ "ระดับขยะ" สี่วันหลังจากรัฐบาลต้องขออนุมัติความช่วยเหลือทางการเงิน 45,000 ล้านยูโร จากสหภาพยุโรปและกองทุนการเงินระหว่างประเทศ ตลาดหุ้นทั่วโลกและค่าเงินยูโรปรับตัวลดลงภายหลังการประกาศดังกล่าว
เหตุการณ์ > พฤษภาคม

2 พฤษภาคม – ยูโรโซนและกองทุนการเงินระหว่างประเทศอนุมัติงบประมาณ 110,000 ล้านยูโร รัฐบาลกรีซออกมาตรการรัดเข็มขัดอย่างเข้มงวด
เหตุการณ์ > มิถุนายน

11 มิถุนายน – 11 กรกฎาคม – ฟุตบอลโลก 2010 ณ ประเทศแอฟริกาใต้ ฟุตบอลทีมชาติสเปนได้แชมป์
เหตุการณ์ > กรกฎาคม

1 กรกฎาคม - เบลเยียมดำรงตำแหน่งประธานสภาสหภาพยุโรปต่อจากสเปน
เหตุการณ์ > สิงหาคม

10 สิงหาคม - องค์การอนามัยโลกประกาศว่าการระบาดของไข้หวัดใหญ่สายพันธุ์ใหม่ 2009 ยุติลงแล้ว การระบาดของไข้หวัดทั่วโลกนับจากนี้ถือเป็นรูปแบบตามฤดูกาล
14 - 26 สิงหาคม  - โอลิมปิกเยาวชนฤดูร้อนครั้งแรกจัดขึ้นที่ประเทศสิงคโปร์
23 สิงหาคม - รถไฟฟ้าแอร์พอร์ต เรล ลิงก์ เปิดให้บริการอย่างเป็นทางการ ระหว่างสถานีสุวรรณภูมิ และสถานีพญาไท
เหตุการณ์ > ตุลาคม

10 ตุลาคม
เนเธอร์แลนด์แอนทิลลีสถูกยุบ โดยพื้นที่ของหมู่เกาะถูกแบ่งออกและได้รับสถานภาพตามรัฐธรรมนูญใหม่
เกิดอุทกภัยในหลายจังหวัดของไทย นับเป็นอุทกภัยครั้งร้ายแรงที่สุดในรอบหลายสิบปี
13 ตุลาคม -
คนงานเหมือง 33 คนที่ติดอยู่ในเหมืองซันโคเซ ลึก 700 เมตรใต้ดิน จากอุบัติเหตุเหมืองในโกเปียโป ประเทศชิลี ได้รับการช่วยเหลือนำตัวขึ้นสู่พื้นดิน ทำลายสถิติรอดชีวิตอยู่ใต้ดินได้นานที่สุดถึง 69 วัน
14 ตุลาคม - องค์การอาหารและการเกษตรแห่งสหประชาชาติประกาศว่าโรครินเดอร์เปสต์ถูกกำจัดไปจากธรรมชาติแล้ว นับเป็นไวรัสชนิดที่สองที่ถูกกำจัดโดยมนุษย์ ถัดจากฝีดาษ
25 ตุลาคม - ภูเขาไฟเมราปี ในชวากลาง ประเทศอินโดนีเซีย เกิดปะทุขึ้นอีกครั้ง ก่อให้เกิดเถ้าถ่านและกลุ่มควันสูงขึ้นไปในอากาศ 1.5 กิโลเมตร เป็นเหตุให้มีผู้เสียชีวิต 304 คน ประชาชนอีกกว่า 350,000 คน ไร้ที่อยู่อาศัย